**ПРАВИЛА ЗА ПРЕДОСТАВЯНЕ НА ЗАЩИТА НА ЛИЦА, ПОДАЛИ СИГНАЛ ИЛИ ПУБЛИЧНО ОПОВЕСТИЛИ ИНФОРМАЦИЯ ЗА НАРУШЕНИЯ ПО РЕДА НА ЗАКОНА ЗА ЗАЩИТА НА ЛИЦАТА, ПОДАВАЩИ СИГНАЛИ ИЛИ ПУБЛИЧНО ОПОВЕСТЯВАЩИ ИНФОРМАЦИЯ ЗА НАРУШЕНИЯ (ЗЗЛПСПОИН)**

**1. ПРЕДОСТАВЯНЕ НА ЗАЩИТА НА ЛИЦА, ПОДАЛИ СИГНАЛ ЧРЕЗ ВЪНШЕН КАНАЛ**

1. При подадено искане за предоставяне на защита във връзка с подаден сигнал в Комисия за защита на личните данни (КЗЛД/Комисията), в качеството му на централен орган за външно подаване на сигнали, служителите на дирекция „Канал за външно подаване на сигнали“ (дирекция КВПС) извършват проверка на следните обстоятелства по отношение на сигнала:

* 1. Сигналът съдържа ли данните, посочени във формуляра за регистриране на сигнали.
  2. Подадено ли е искането от лице, попадащо сред категориите лица по чл. 5, ал. 2 от ЗЗЛПСПОИН;
  3. Попада ли в предметния обхват на чл. 3 от ЗЗЛПСПОИН сигналът, във връзка с който се отправя искането за защита, както и дали сигналът е достоверен, предвид разпоредбата на чл. 15, ал. 6 от същия нормативен акт;
  4. Сигнализиращото лице предоставило ли е писмено съгласие за разкриване на неговата самоличност пред неговия работодател.

Ако сигнализиращото лице не желае да му се разкрива самоличността – защитата се изразява в неразкриване на самоличността и лицето се уведомява, че може да ползва правна помощ (прилага се информация за мерките за защита, както и за мерките за подкрепа, и предоставянето на правна помощ от Националното бюро за правна помощ, предвид разпоредбите на ЗЗЛПСПОИН)

* 1. Ако лицето се съгласи да му бъде разкрита самоличността – Комисията счита, че лицето публично се е оповестило и веднага подлежи на защита, без да е необходимо лицето изрично да иска защита. Даването на съгласие за разкриване на самоличността е равносилно на искане за защита. В този случай защитата се дължи в пълен обем, който позволява закона, като се изпраща писмо до:

- сигнализиращото лице се уведомява за предоставената защита пред работодателя му, като допълнително му се предоставя информация, както за мерките за защита, така и за мерките за подкрепа, и възможността за предоставянето на правна помощ от Националното бюро за правна помощ;

- изпраща се писмо до работодателя, в което се посочва защитата, предвид ЗЗЛПСПОИН;

- писмо до съответен административен и съдебен орган – *в случаите,* *когато бъде изрично поискано.*

1.6. По отношение на органа, който прилага мерките за защита:

1.6.1. Ако сигналът не е подаден по външния канал, то вътрешният канал е задължен да приложи тези мерки за защита;

1.6.2. Ако е уведомен външния канал – са налице три възможности за предоставяне на защита:

- Ако е поискана от КЗЛД защита – то КЗЛД предоставя защитата. Ако се касае за престъпление – сигналът се препраща на съответната прокуратурата от КЗЛД. Мерките се предоставят от съответната компетентна прокуратура по ЗЗЛПСПОИН, при наличие на правно основание за това. Преценката се извършва от съответната прокуратура.

- Ако защитата е поискана в процеса на проверката пред компетентен орган по чл. 20, ал. 1 от ЗЗЛПСПОИН – този орган предоставя защитата, като уведомява за това КЗЛД;

- По отношение на лицето по чл. 6 от Закона за противодействие на корупцията (ЗПК) – тези сигнали се регистрират в КЗЛД и се изпращат на Комисията за противодействие на корупцията (КПК). КПК е органът, който разглежда и приема сигнала за допустим и извършва проверка по него за допустимост, достоверност и обществен интерес, той може да отговори на въпроса за защитата на лицето, подаващо сигнала. КПК е длъжен да осигури, тази защита, като при взето решение уведомява КЗЛД, съгласно чл. 67, ал. 2 от ЗПК.

1.7. Когато е поискана защита при извършено вече уволнение – предоставя се защита пред съд, при условие, че са изпълнени изискванията на ЗЗЛПСПОИН, респективно и изискванията на Закона за правната помощ.

1.8. След извършване на проверка и установяване, че сигналът отговаря на изискванията за допустимост и достоверност, предвид ЗЗЛПСПОИН, се предоставя защита, която е от момента на подаване на сигнала, предвид чл. 5, ал. 1 от ЗЗЛПСПОИН. Ако сигналът не отговаря на изискванията на ЗЗЛПСПОИН, на сигнализиращото лице не се предоставя защита и сигналът се прекратява, за което се уведомява съответното лице.

1. В случай, че сигналът не съдържа данните по т. 1.1. на сигнализиращото лице се изпраща писмо за отстраняване на допуснатите нередовности в 7-дневен срок от получаване на сигнала.
2. В случай, че нередовностите не бъдат отстранени в този срок, сигналът, заедно с искането за защита и приложенията към него, се връща на сигнализиращото лице.
3. В срока по т. 2 се извършва проверката по т. 1.2., 1.3. и 1.4.
4. С писмото, с което КЗЛД уведомява сигнализиращото лице за регистрирания сигнал, Комисията в 7-дневен срок от получаване на сигнала, изисква от сигнализиращото лице да изрази съгласие за разкриване на неговата самоличност пред работодателя или засегнатото лице, срещу което е подаден сигналът.
5. Искането за защита, ведно със сигнала се разглежда с приоритет на закрито заседание от КЗЛД, на базата на доклад от директора на дирекция КВПС, който съдържа предложения за последващи действия по сигнала. КЗЛД се произнася с решение по искането за защита.
6. Председателят на КЗЛД уведомява работодателя, респ. засегнатото лице на сигнализиращото лице за забраната за ответни действия спрямо лицето.
7. Информацията по т.7 за предоставената защита, се изпраща и до сигнализиращото лице.

**2. ПРЕДОСТАВЯНЕ НА ЗАЩИТА НА ЛИЦА, ПОДАЛИ СИГНАЛ ЧРЕЗ ВЪТРЕШЕН КАНАЛ В КЗЛД**

9. При подадено искане за предоставяне на защита във връзка с подаден сигнал в КЗЛД, чрез канал за вътрешно подаване на сигнали, служителите на дирекция КВПС извършват проверка на обстоятелствата по т. 1.

1. В случай, че сигналът не съдържа данните по т. 1.1. на сигнализиращото лице се изпраща писмо за отстраняване на допуснатите нередовности в 7-дневен срок от получаване на сигнала.
2. В случай, че нередовностите не бъдат отстранени в този срок, сигналът заедно с искането за защита и приложенията към него се връща на сигнализиращото лице.
3. В срока по т. 2 се извършва проверката по т. 1.2., 1.3. и 1.4.
4. С писмото, с което се уведомява сигнализиращото лице за регистрирания сигнал и в случай, че сигнализиращото лице желае да му бъде предоставена защита по реда на ЗЗЛПСПОИН, в 7-дневен срок от получаване на сигнала, се изисква от сигнализиращото лице да изрази съгласие за разкриване на неговата самоличност пред работодателя или засегнатото лице, срещу което е подаден сигналът.

* Ако лицето се съгласи да му бъде разкрита самоличността – може да се счита, че лицето публично се е оповестило и веднага подлежи на защита, без да е необходимо лицето изрично да иска защита. Даването на съгласие за разкриване на самоличността е равносилно на искане за защита. В този случай защитата се дължи в пълен обем, който позволява закона, като се изпраща уведомяване на Председателя на КЗЛД.
* Ако лицето не е съгласно за разкриване на самоличността – не съществува правна възможност за уведомяване на работодателя.
* Когато се образува дисциплинарно производство, председателят на КЗЛД пита директорът на дирекция „Канал за външно подаване на сигнали“ (дирекция КВПС) – определен за служител за разглеждане на сигнали, постъпили по вътрешен канал, дали съответното лице е подало сигнал по реда на ЗЗЛПСПОИН, респ. дали му се дължи защита.

Ако лицето е подало сигнал и е дало съгласие за разкриване на самоличността – се уведомява, че посоченият служител е подал сигнал. Ако лицето е подало сигнал и не е дало съгласие за разкриване на самоличността – не може да се разкрие самоличността му пред работодателя.

Ако не е подаден сигнал по реда на ЗЗЛПСПОИН от посоченото лице, или същото не е дало съгласие за разкриване на самоличността, то продължава процедурата по търсене на дисциплинарна отговорност.

1. Искането за защита, ведно със сигнала се разглежда с приоритет на закрито заседание от КЗЛД, на базата на доклад от директора на дирекция КВПС, който съдържа предложения за последващи действия по сигнала. КЗЛД се произнася с решение по искането за защита.
2. Председателят на КЗЛД уведомява прекият ръководител, респ. засегнатото лице на сигнализиращото лице за забраната за ответни действия спрямо лицето.
3. Информацията по т.7 за предоставената защита, се изпраща и до сигнализиращото лице.

17.1. В случай, че сигналът (получен по външен или вътрешен канал) съдържа данни за извършени нарушения от председателя на КЗЛД, директорът на дирекция КВПС изпраща сигнала незабавно за проверка на Комисията за противодействие на корупцията, предвид разпоредбата на чл. 20, ал. 3 от ЗЗЛПСПОИН. Сигналът се прекратява в КЗЛД. Постъпили сигнали за нарушения от другите членове на КЗЛД, се разглеждат по общия ред.

17.2. При постъпил сигнал (получен по външен или вътрешен канал) за евентуално извършени престъпления от страна на председателя или друг член на КЗЛД, директорът на дирекция КВПС докладва сигнала незабавно на КЗЛД, след което го изпраща за проверка на съответната компетентна прокуратура. Сигналът се прекратява в КЗЛД.

**3. ПРЕДОСТАВЯНЕ НА ЗАЩИТА НА ЛИЦА ПУБЛИЧНО ОПОВЕСТИЛИ ИНФОРМАЦИЯ ЗА НАРУШЕНИЯ**

18.1. При подадено искане за предоставяне на защита във връзка с публично оповестена информация за нарушения, служителите на дирекция КВПС извършват проверка на обстоятелствата по т. 1.1., 1.2. и 1.3., на базата на предоставената с искането за защита информация.

18.2. В случай, че искането за предоставяне на защита не съдържа данните по т. 1.1. на сигнализиращото лице се изпраща писмо за отстраняване на допуснатите нередовности в 7-дневен срок от получаване на сигнала.

19. В случай, че нередовностите не бъдат отстранени в този срок, искането за защита и приложенията към него се връщат на сигнализиращото лице.

20. В срока по т. 2 се извършва проверката по т. 1.2. и 1.3. след извършване на проверка и установяване, че публично оповестената информация отговаря на изискванията за допустимост и достоверност, предвид ЗЗЛПСПОИН, се предоставя защита, която е от момента на подаване на сигнала, предвид чл. 5, ал. 1 от ЗЗЛПСПОИН. Ако сигналът не отговаря на изискванията на ЗЗЛПСПОИН, на лицето не се предоставя защита, за което същото се уведомява за това.

21. Искането за защита се разглежда с приоритет на закрито заседание от КЗЛД, на базата на доклад от директора на дирекция КВПС, който съдържа предложения за последващи действия. КЗЛД се произнася с решение по искането за защита.

22. Председателят на КЗЛД уведомява работодателя, респ. засегнатото лице на сигнализиращото лице за забраната за ответни действия спрямо лицето.

23. Информацията за предоставената защита, се изпраща и до сигнализиращото лице.

24. Настоящите правила да се качат на интернет страницата на КЗЛД, в раздел „ЗЗЛПСПОИН“, като отделен подраздел.

25. Настоящите правила са приети на заседание на КЗЛД, проведено на 04 юни 2024г.